Keskustelu:Lyijyvuodet

message: Onko suomenkielinen nimi oikein  - italian piombo tarkoittaa nykysuomeksi kuitenkin Lyijy ? --Tappinen (keskustelu) 26. joulukuuta 2017 kello 14.32 (EET)

message: Periaatteessahan lähdeviitteen voi lisätä jokaisen lauseen jälkeen. Se tuntuu kuitenkin aika työläältä. Suuri osa siitä mitä artikkelissa lukee on Italiassa löydettävissä melkein mistä ajan historiaa käsittelevässä oppikirjasta hyvänsä. Kaikki mitä artikkelissa lukee löytyy kirjoista jotka minulla on hyllyssä. Koska en ole asunut Suomessa yli 40 vuoteen minulla on kuitenkin suhteellisen hämärä kuva nykyisestä lukijoiden yleissivistyksen tasosta ja siis myös siitä missä kohdassa lähdeviitteitä tässä artikkelissa tarvittaisiin. Onko esimerkiksi hyvin helposti tarkastettavissa oleva tieto että kommunistit (1976) saivat 34,4 % äänistä sellainen? Entä että Mariano Rumor oli Italian pääministeri? Minä en tiedä. Olisi siis parempi jos niihin kohtiin joissa todella on tarvetta laitettaisiin merkintä siitä että juuri tässä tarvitaan viitettä. Minä kirjoittelen nimittäin täällä pääasiassa neljän vuosikymmenen käyttämättömyyden takia rapistuneen suomenkieleni parantelemiseksi, ja nuo lähdeviitteet on siinä hommassa ylimääräistä rasitetta. Mutta pistäkää -merkintä niihin kohtiin joissa niitä todella tarvitaan niin hoitelen asian./Capannoreso (keskustelu) 27. joulukuuta 2017 kello 01.08 (EET)
replies: text: Noihin "Lyijyvuosien pahimmat pommi-iskut aikajärjestyksessä" iskuihin voisi laittaa viitteet. --Tappinen (keskustelu) 28. joulukuuta 2017 kello 15.27 (EET)
replies: text: :Laitetaan viitteet. Tarkistan vain ensin mitkä lukemat on mitäkin. Kuolleiden lukumäärä ei ole ongelma, mutta loukkaantuneiden määrä vaihtelee eri lähteissä. Olisi ehkä paras ratkaisu valita niistä pienin lukema ja lisätä "vähintään" Palaan asiaan. /Capannoreso (keskustelu) 30. joulukuuta 2017 kello 11.36 (EET)

text: Jouduin itse aiemmalla Wikipedia-kaudella vastaavaan tilanteeseen. Asiat olivat mielestäni itsestäänselviä. Jouduin sitten oppimaan kantapään kautta wikipedian lähdevaatimukset, mikä tietysti nyt ajatellen on nimimerkkikirjoittamisessa itsestään selvää. Vanhojen wikipedia-kirjoittajien silmissä artikkelisi on kauhistus, väitteitä ja tietoja, joille ei ole merkitty mitään lähdettä.

text: Artikkelilla ei olisi mitään mahdollisuuksia menestyä esimerkiksi laatuarvioinneissa. Sellainenkin periaate on kuin, että lähteettömät tiedot voidaan poistaa, mutta tuskin tässä siihen asti mennään. Luettelo Suositellut artikkelit sisältää laatuarvion läpikäyneitä artikkeleita, joissa ainakin uudemmissa on lähteistys kohdallaan. Alkuaikoina näyttää läpi menneen sellaisia, jotka nyt putoaisivat helposti pois, jos joku lähtisi niiden suositeltavuuden kyseenalaistamaan. Paljon on pudonnutkin, kuten sen sivun alareunasta näkee. Tämä on mielenkiintoinen artikkeli sinänsä, ja kunhan lähteistys tulee kuntoon, sitä voi viedä laatuarviointiportailla eteenpäin. --Weird1e (keskustelu) 1. tammikuuta 2018 kello 07.18 (EET)

text: Pilkkujen käytössä ei tarvitse pihistellä, kunhan ne tulevat oikeisiin paikkoihin. Ne selventävät usein tarkoitusta. Olikohan "vääntötyökalu" mahdollisesti sorkkarauta? --Weird1e (keskustelu) 1. tammikuuta 2018 kello 08.48 (EET)
replies: text: :Ei ollut sorkkarauta vaan kiinto- tai jakoavain, mallia Hazet mitä tehtaassa käytettiin. Isoimmat oli noin puolen metrin pituisia ja painoi yli kolme kiloa. Ne kulki mielenosoitusten suunnitteluvaiheessa yleensä koodinimellä "la penna" (kynä). --Capannoreso (keskustelu) 1. tammikuuta 2018 kello 20.13 (EET)
thread_title:  "Pitkiä osuuksia ilman lähdetietoja" 

message: Oikeistoväkivalta liittyy myös CIA:n ja MI6:n masinoimiin niin sanottuihin stay-behind joukkoihin, eli toimijoihin joiden oli tarkoitus, periaatteessa, toimia linjojen takana jos Euroopan miehittäisivät kommunistit. Käytännössä tätä varten luodut organisaatiot tekivät terroritekoja ynnä muuta. Aiheesta kertoo Daniele Ganser kirjassaan Naton salaiset armeijat. Operaatio Gladiosta nousi kohu Italiassa vuonna 1991, mutta tavallaan sopivasti myöskin CIA:n kanssa yhteistyötä tehnyt Saddam Hussein hyökkäsi pian Kuwaitiin ja maailman medialla oli muun aihen johon keskittyä.  –Kommentin jätti 2001:999:60:f543:b5c7:f6b2:b583:c1c2 (keskustelu)
thread_title:  CIA:n ja MI6:n yhteys oikeistoväkivaltaan on julkistettu